સુધરાઈના E વૉર્ડના અધિકારી એસ. એસ. કાબરાએ કહ્યું હતું કે ‘અમે ત્યાં ૧૨ ક્લોઝ્ડ-સર્કિટ ટેલિવિઝન કૅમેરા ફિટ કર્યા છે. આ કાટમાળમાં અસરગ્રસ્તોની કીમતી વસ્તુઓ પણ હોવાથી એને એમનેમ છોડી ન શકાય. કાટમાળમાંથી મળી આવતી કીમતી વસ્તુઓ અને લોકોના જરૂરી દસ્તાવેજો મળી આવે એના પર નજર રાખવા સુધરાઈના સ્ટાફને પણ ડ્યુટી સોંપવામાં આવી છે. એવી સામગ્રી પોલીસને સુપરત કરવામાં આવે છે. કૅમેરાના ફુટેજનું મૉનિટરિંગ સુધરાઈના અધિકારીઓ પણ કરી રહ્યા છે.’